LIBER OCTAVUS. 809 



APHORISMUS 25'. 



Intra fines exempli, vel citra potius, se cohibeto, nee illos 

 ullo modo excedito. Ubi enim non adest Norma Legis, omnia 

 quasi pro suspectis habenda sunt. Itaque, ut in obscuris, 

 minimum sequitor. 



APHOKISMUS 26. 



Cavendum ad exemplorum Fragmentis et Compendiis ; atque 

 integrum exemplum et universus ejus processus introspiciendus. 

 Si enim incivile sit, nisi tota lege perspecta, de parte ejus judi- 

 care 1 , multo magis hoc valere debet in exemplis ; quae ancipitis 

 sunt usus, nisi valde quadrent. 



APHOKISMUS 27. 



In exemplis plurimum interest, per quas manus transierint et 

 transacta sint. Si enim apud scribas tantum et ministros 

 justitiae, ex cursu curiae, absque notitia manifesta superiorum, 

 obtinuerint ; aut etiam apud errorum magistrum populum ; con- 

 culcanda sunt et parvi facienda. Sin apud senatores aut 

 judices aut curias principales ita sub oculis posita fuerint, ut 

 necesse fuerit ilia approbatione judicum, saltern tacita, munita 

 fuisse, plus dignationis habent. 



APHORISMUS 28. 



Exemplis quae publicata fuerint, utcunque minus fuerint 

 in usu, cum tamen sermonibus et disceptationibus hominum 

 agitata et ventilata extiterint, plus authoritatis tribuendum. 

 Quae vero in scriniis et archivis manserunt tanquam sepulta, 

 et palam in oblivionem transierunt, minus. Exempla enim, 

 sicut aquae, in profluente sanissima. 



APHOKISMUS 29. 



Exempla quae ad leges spectant, non placet ab historicis peti ; 

 sed ab actis publicis et traditionibus diligentioribus. Versatur 

 enim infcelicitas quaedam inter historicos vel optimos, ut legibus 

 et actis judicialibus non satis immorentur ; aut si forte diligen- 

 tiam quandam adhibuerint, tamen ab authenticis longe varient. 



APHORISMUS 30. 



Exemplum quod aetas contemporanea aut proxima respuit 

 cum casus subinde recurreret, non facile admittendum est. 

 Neque enim tantum pro illo facit quod homines illud quan- 

 doque usurparunt, quam contra, quod experti reliquerunt. 



1 " Incivile est, nisi tota lege perspecta, una aliqua particula ejus proposita judic-vre 

 vel respondere." Cchus, D. i. 3. 24. 



